open-index/open-wikipedia-markdown huggingface dataset:
Владимир (кована пара)

**Владимир** — кована пара за колекционерски цели за колекционерски цели на Народната банка на Република Македонија чија номинална вредност е 100 денари. Одлуката за издавање на парата била донесена на осмата седница на Советот на Народната банка на Република Македонија одржана на 25 јуни 2015 година. Цената на апоенот во изнесува 3.500 денари. Оваа кована пара е дел од серијата на ковани пари „Ден на Ангел“.

## Опис
### Лице
На лицето од парата е претставен ангел наведнат над дете во моментот на крштевањето. Претставени се обоени, златни ѕвезди околу ангелот и три свеќи околу детето. Во средишниот дел од аверсот на монетата е прикажан Грбот на Република Македонија. На десната страна, по должината на периметарот, се прикажани натписите: „Република Македонија“ и „100 денари“ на македонски јазик, како и годината на издавање „2015“.

### Опачина
На опачината, во средишниот дел од монетата е прикажана слика на свети Владимир - Владимир I, Великиот кнез на Киев и на цела Русија, истакнат политички владетел, кој го прифатил христијанството во 998 година и ја христијанизирал Киевска Русија. На долниот дел од монетата е прикажана црквата на кнезот Владимир во Лужники (Москва) во близина на реката Москва. На левата страна е прикажан замок - симболот на Свети Владимир. Замокот е одделен од својот одраз во водата со името „Владимир“ напишано на македонски јазик. На десната страна е вметнат кристал „сваровски“, кој наликува на зелен јаспис (среќниот камен на св. Владимир), како и натписите: „Ден на Ангел“ (на македонски јазик) и ознаката „Аg 925“.

## Поврзано
* Владимир I

## Наводи

## Надворешни врски
* Кована пара за колекционерски цели: „ВЛАДИМИР“ — НБРМ

Категорија:Ковани пари за колекционерски цели на НБРМ
Владимир (појаснување)

Терминот **Владимир** може да се однесува на:

* Владимир (град) — град во Владимирската Област, Русија.
* Владимир (кована пара) — кована пара за колекционерски цели со номинална вредност од 100 денари.
* Владимир I — велик кнез на Киев.
Претседател на Јужна Осетија

**Претседателот на Република Јужна Осетија** претставува функција - шеф на државата на самопрогласената Република Јужна Осетија, која де јуре припаѓа на Грузија.

## Список на носители на функцијата (1991-денес)

Категорија:Јужна Осетија
Управување со средствата и обврските

**Управување со средствата и обврските** (англиски: *Asset and Liability Management, ALM*) - претставува функција во работењето на банките задолжена за управување со ликвидносниот ризик и со каматниот ризик во „банкарската книга“ (*banking book*).

## Цели и задачи на АЛМ-функцијата
АЛМ претставува функција која раководи со каматниот ризик и со ликвидносниот ризик. Притоа, оваа функција се фокусира врз два вида каматен ризик: ризикот од промена на каматниот приход поради промена на пазарните каматни стапки и ризикот од т.н. „вградени“ опции, т.е. опасноста од предвремена отплата на кредитите и од предвремено повлекување на депозитите од страна на клиентите во случај на намалување или зголемување на каматните стапки. Управувањето со средствата и обврските е насочено кон две целни големини: нето-каматниот приход и нето-сегашната вредност на средствата и обврските. Притоа, за разлика од пазарниот и кредитниот ризик, АЛМ претставува функција во која ризикот се мери збирно (агрегатно), т.е. на целиот биланс на состојба. Во тој поглед, централен концепт во АЛМ е несовпаѓањето меѓу средствата и обврските. На пример, ликвидносниот јаз ја претставува разликата меѓу средствата и обврските кои достасуваат во определен временски хоризонт, додека каматноосетливиот јаз се пресметува како разлика меѓу каматноосетливите средства и каматноосетливите обврски во определен временски хоризонт. Во продолжение, за разлика од пазарниот и кредитниот ризик, АЛМ најчесто ја применува техниката на сценарио, т.е. се претпоставуваат различни можни сценарија за движењето на каматните стапки или за паричните приливи и одливи и на тој начин се утврдуваат потенцијалните ефекти врз ликвидноста, нет-каматниот приход или нето-сегашната вредност.

Притоа, оваа функција ги покрива следниве цели и задачи:
* одржување на ликвидноста на банката
* анализа на обемот и структурата на билансот на состојбата
* одржување стабилна нето-каматна маржа.
Во управувањето со средствата и обврските посебно внимание се посветува на следниве фактори: 
* динамиката на кредитите и депозитите
* каматните стапки на средствата и на обврските (фиксни или варијабилни)
* временското несовпаѓање меѓу промената на пазарните каматни стапки и каматните стапки на кредитите и на обврските на банката
* потребите на банката за ликвидност
* условите под кои се склучени одделните банкарски производи (обезбедувањето, можноста за предвремено повлекување, итн.)

## Наводи

Категорија:Ризици
Категорија:Банкарство
Кутмичевица

250п|мини|десно|Кутмичевица
**Кутмичевица** — историска област во Југоисточна Европа.

Точните граници на областа не се определени, но според историските записи во Кутмичевица влегувале областите околу Охридското и Преспанското Езеро и територијата на запад од нив до Јадранското Море во денешна јужна Албанија.

Според некои научници, на исток границите на областа достигнувале до реката Вардар.

Во периодот од IX-XI век областа Кутмичевица се наоѓа во границите на Првото Бугарско Царство.

Околу 886 година, бугарскиот кнез Борис I го испраќа Климент Охридски во областа како учител и проповедник со специјални привилегии и го назначува Домет за нејзин управител.

## Наводи


Категорија:Историски области во Албанија
Категорија:Историско-географски области во Македонија
Категорија:Македонија во средниот век
Живојин Балугџиќ

**Живојин Балугџић** — дипломат на Кралството Србија и Кралството Југославија.

## Животопис

Основно училиште и гимназија завршил во Белград, а потоа започнал со студиите по право, кои ги заршил во Женева. Од Србија емигрирал во 1894 година, поради статијата „Го уривате дворот“ објавена во весникот „Народен пријател“, што го започнал заедно со Наум Димитријевиќ. Се вратил во Србија по Мајскиот преврат во 1903 година, кога станал секретар на Петар I Караѓорѓевиќ и шеф во Министерството за надвоешни работи. Во 1906 година, бил секретар во српското претставништво во Цариград. Бил конзул во Битола во 1907 година, а од 10 септември 1907 до 8 мај 1909 година бил конзул во Скопје. Се обидел да го смири судирот меѓу двете конзултски и митрополитски струења. На чело на митрополитската струја бил скопскиот владика Викентиј Скопски, кој настојувал од српската дипломатија целосно да го преземе раководењето со револуционерната организација, како и со школството во Македонија. Меѓу 1909 и 1912 година, бил конзул во Солун. Бил дипломатски претставник во Атина, Рим, и Берлин. Се пензионирал во 1935 година, а умрел во 1941 година.


Image:Chetnicka dejnost vo Makedonija poradi Mladoturcite.JPG | Извештај од Балугџиќ за четничката дејност во Македонија (Солун, 3 мај 1910)
Image:79. telegrama.JPG | Телеграма од Балугџиќ до МНР во Ниш за предлогот на руската влада упатен до француската и англиската, да го бараат од Грција во корист на Бугарија појасот од Дојран по линијата меѓу Воден и Негуш до Костур. (Атина, 15 август 1914)
Image:Informacija za vleguvanje na sojzunickata flota vo Istanbul, 1915.JPG | ТТелеграма од Балугџиќ до Министерство за надворешни работи во Ниш, поверлива информација од англискиот пратеник дека сојузничката флота добила налог, после бомбардирањето на Дарданелите, да влезе во Цариград. (Атина, 6 февруари 1915)


## Наводи

Категорија:Стара Србија
Категорија:Српски дипломати
Франсес Мекдорманд

**Франсес Луис Мекдорманд** (родена на 23 јуни 1957 г.) — американска глумица.

Таа е една од малкуте глумици која ги има добиено трите најпрестижни награди за глума: Оскар за *[[Фарго]]* (1996), Награда Тони за бродвејската претстава *[[Добри луѓе (претстава)|Добри луѓе]]* (2011), и  Награда Еми за минисеријата *[[Олива Китериџ (минисерија)|Олива Китериџ]]* (2014). Мекдорманд исто така добила Златен глобус за нејзината изведба во *[[Три билборди пред Ебинг, Мисури]]* (2017).

Таа е во брак со режисерот Џоел Коен и глумела во многу разновидни филмови режирани од браќата Коен, вклучувајќи ги *[[Крваво едноставно]]* (1984), *[[Одгледувајќи ја Аризона]]* (1987), *Фарго* (1996), *[[Човекот што не беше таму (филм од 2001)|Човекот што не беше таму]]* (2001), *[[Запали по читањето (филм)|Запали по читањето]]* (2008) и *[[Аве, Цезар!]]* (2016). Таа трипати била номинирана за Оскар за најдобра глумица во споредна улога, и тоа за нејзините изведби во филмовите *[[Мисисипи во пламен]]* (1988), *[[Речиси славни]]* (2000) и *[[Северна земја (филм)|Северна земја]]* (2005). Таа исто така глумела во филмовите *[[Кратки резови]]* (1993), *[[Исконски страв (филм)|Исконски страв]]* (1996), *[[Златни момци]]* (2000) и *[[Љубовта нема правила (филм од 2003)|Љубовта нема правила]]* (2003) и го позајмила својот глас во анимираниот авантуристички филм *[[Добриот диносаурус]]* (2015).

## Наводи

## Надворешни врски
* 

Категорија:Родени во 1957 година
Категорија:Живи луѓе
Категорија:Американски глумци
Категорија:Добитници на Оскар
Категорија:Добитници на наградата „Тони“
Категорија:Добитници на Златен глобус
Крваво змејско дрво

**Крваво змејско дрво** (науч. *Dracaena cinnabari*) — вид на змејско дрво,  карактеристично за архипелагот Сокотра, дел од Јемен, сместен во Арапското Море. Наречено е така поради црвениот сок што го произведуваат листовите.

## Опис
Ова дрво е најпознатото растение на островот Сокотра. Крошната му е со форма на чадор од густо разпоредени гранки. Како и сите други Монокотиледони, како палмите, така и крвавото змејско дрво расте само од врвот на стеблото со долги (до 60 см и 3 см ширина), густо распоредени листови. Гранките се дебели и здрави и покажуваат дихотомни разгранувања – каде секоја гранка многукратно се разделува на два дела. За разлика од повеќето монокотиледони растенија кај *Dracaenaceae* се забележува секундарен раст. Сите листови се менуваат на секои 3 – 4 години, кога синхрознизирано созреваат новите листови. Разгранувањата обично се појавуваат кога се прекинува растот на крајната пупка поради цветни или трауматски настани (како што се оштетувања на животните што јадат растенија).

Крвавото змејско дрво обично цвета околу февруари и не се разликува според местоположбата. Цветовите се доминантни на врвот на гранките. Цветовете се соцветија, кои содржат мали групи од аромични бели или зелени цветови. На месестите плодови им е потребно 5 месеци за да заврши созревањето, кои во тоа време нивната боја од зелена преминува во црвена и до портокалово црвена. Овошките испуштаат темноцрвена смола (позната како „Змејска крв"). Секој плод има помеѓу 1 и 3 семки, кои распштостануваат од птици кои ги јадат месестите плодови (обично од видот *Onychognatus*) и други животни. Семето е од 4 до 5 мм во пречник и тежи просечно 68 мг. Размножуването се извршува лесно и со резеници во песок.

Животниот век на дрвото може да надмине и 400 години. Необичната форма на крвавото змејско дрво е адаптација за опстанок во безводни услови со ниски количини на почва, карактеристични за планинските врвови. Големата и компактна крошна осигурува сенка и го намалува изпарувањето. Сенката помага и за опстанокот на садници под стари дрва, објаснувајќи зошто дрвјата имаат тенденција да растат заедно.

## Статус
Уникатната флора и фауна на архипелагот Сокотра е заведен за дел од светското наследство од страната за светско наследство *Global 200 Ecoregion*. Тој е центар на растителна разноликост и ендемски видови на птици. Се прават многубројни напори за создавање и поддршка на одржливи живеалишта и управување со биолошката разновидност. Крвавото змејско дрво е меѓу видовите за кои се прават повеќето напори за зачувување, што исто така им користи на другите растителни и животински видови во областа. Пасењето е ограничено, се градат бариери и се избегнува изградба на патишта во областа на дрвените видови. За ова дрво се прават садници, како и вклучувања на месните заедници во садење садници.

## Наводи

Категорија:Змејски дрва
Категорија:Сокотра
Категорија:Растителни вапсила
Скорпија (кована пара од 2014 година)

**Скорпија** — кована пара за колекционерски цели издадена од страна на Народната банка на Република Македонија во 2014 година.

## Опис
### Лице
На лицето од парата е прикажана украсна композиција како симбол на времето врз основа на Сонцето, Месечината и ѕвездите коишто го опкружуваат песочниот часовник. Сонцето е насликано со злато на вметнато, сино, тркалезно кобалтно стакленце. Прикажан е и Грбот на Република Македонија, симболите на осумте планети од Сончевиот Систем, натписите: „Република Македонија“ и „10 денари“ на македонски јазик, како и годината на издавање „2014“ и ознаката „Ag925“.

### Опачина
На опачината од парата е прикажана стилизирана слика на скорпија и соѕвездието коешто му одговара на хороскопскиот знак Скорпија, насликано на вметнато кобалтно стакленце и опкружено со украс. На долниот дел е прикажан симболот на хороскопскиот знак „Скорпија“ и името на хороскопскиот знак на латински јазик. Одредени елементи на релјефот се насликани со злато.

## Поврзано
* Скорпија (хороскопски знак)
* Скорпија (соѕвездие)

## Наводи

Категорија:Ковани пари за колекционерски цели на НБРМ
Вљубени жени (роман)

**Вљубени жени** (англиски: *Women in Love*) — роман на британскиот писател Дејвид Херберт Лоренс од 1920 година.

## Содржина
Во романот се опишани бурните љубовни случки на сестрите Урсула и Гудрун Брангвен. Тие се модерни жени, смели и со бурна природа, кои се впуштаат во страсни врски со двајца многу различни мажи.

## Осврт кон романот
„Вљубени жение“ е еден од најзначајните дела на Д. Х. Лоренс, а самиот автор го сметал за свое ремек-дело. Во времето кога бил објавен, романот бил проследен со контроверзни критики поради отворените, сликовити описи на сексуалноста и обработката на други смели теми. Нудејќи нов поглед на модерниот живот, романот го носи духот на новото време, ослободено од стегите на конзервативното минато. Романот ги истражува негативните ефекти на индустријализацијата врз човековата психа, откривајќи дека поединечното и колективното „повторно раѓање“ е можно само преку упорност, љубов и страст.

## Наводи

Категорија:Дела на Д. Х. Лоренс
Категорија:Изданија на Магор
Категорија:Британски романи
Категорија:Книги од 1920 година
Метафора

**Метафора** — фигура на говор кој директно се однесува на едно нешто со споменување на друго заради реторички ефект. Може да обезбеди јасност или да ги идентификува скриените сличности помеѓу две идеи. Антитезата, хиперболата, метонимијата и слични се сите видови на метафори. Еден од најчесто цитираните примери на метафора во англиската книжевност е монологот. „Сè на светот е сцена“

„Целиот свет е сцена, и сите мажи и жени се само играчи; тие излегуваат и влегуваат.“ - Вилијам Шекспир

Овој цитат изразува метафора бидејќи светот не е буквална фаза. Со тврдењето дека светот е сцена, Шекспир користи поента на споредба меѓу светот и сцената за да пренесе разбирање за механиката на светот и однесувањето на луѓето во него.

Филозофијата на реториката 1937 од страна на реторичарот И.А. Ричардс ја опишува метафората како два дела: тенорот и возилото. Тенор е предмет на кој атрибутите се припишуваат. Возилото е предмет чии атрибути се позајмени. Во претходниот пример, „светот" се споредува со сцена, опишувајќи ја со атрибутите на „сцената"; „светот" е тенор, а „сцената" е возилото; „мажите и жените" се секундарниот тенор, а „играчите" се секундарно возило.

Други писатели ги користат општите термини и фигурата за означување на тенорот и возилото. Когнитивната лингвистика ги користи термините цели и извор, соодветно.

## Споредба со други видови аналогија

Метафорите најчесто се споредуваат со споредби. Една споредба е специфичен тип на метафора која го користи зборот „како“ во споредувањето. Метафората тврди дека предметите во споредба се идентични на точката на споредба, додека сликата само ја потврдува сличноста. Поради оваа причина, метафората од заедничкиот тип генерално се смета за посилна од споредба.

Категоријата на метафори ги содржи овие специјализирани типови:

Алегорија: Проширена метафора каде приказна илустрира важен атрибут на субјектот.

Антитеза: Реторички контраст на идеи со помош на паралелни аранжмани на зборови, клаузули или реченици.

Хипербола: Прекумерно претерување за илустрирање на точка.

Метонимија: Фигура на говор со користење на името на едно нешто во однос на различна работа на која е поврзан првиот. Во фразата „земји што припаѓаат на круната", зборот „круна" е метонимија за владетел или монарх.

Парабола: Проширена метафора е прикажана како анегдота за да илустрира или поучува морална или духовна лекција, како на пример во бајките на Езоп или методот на Исусовата наредба како што е кажано во Библијата.

Метафората, како и другите видови на аналогија, може да се разликува од метонимијата како еден од двата основни мода на мисла. Метафората и аналогијата работат со спојување на концепти од различни концепциски домени, додека метонимијата користи еден елемент од даден домен за да се повика на друг тесно поврзан елемент. Метафората создава нови врски помеѓу поинаку различни концептуални домени, додека метонимијата се потпира на постоечките врски во нив.

## Метафората како тема во уметноста
* „Критика на метафората“ - песна на српскиот поет Бранко Миљковиќ.

## Наводи

Категорија:Фигури (стилистика)
Тајна мисија

**Тајна мисија** — збирка раскази на македонскиот писател Влада Урошевиќ од 2014 година. 

## Осврт кон делото
Збирката содржи 21 расказ во кои авторот го продолжува својот интерес за фантастиката, за необичното и чудесното во литературата. Притоа, Урошевиќ ја потврдува својата супериорност кога станува збор за раскази во чие средиште се наоѓа приказната и, во манир на голем мајстор, тој владее со сите клучни аспекти на приказната, од поставувањето на атмосферата, карактеризацијата и односите меѓу ликовите, третманот на деталите, до развојот на дејството, заплетот и кулминацијата, која често изненадува, но никогаш не е немотивирана и не ја изневерува логиката на расказот.

## Наводи

Категорија:Дела на Влада Урошевиќ
Категорија:Изданија на Магор
Категорија:Книги од 2014 година
Наталија (кована пара)

**Наталија** — кована пара за колекционерски цели издадена од страна на Народната банка на Република Македонија во 2015 година.

## Опис
### Лице
На лицето од парата е прикажан ангел наведнат над дете во моментот на крштевањето. Претставени се обоени, златни ѕвезди околу ангелот и три свеќи околу детето. Во средишниот дел на лицето на монетата е прикажан грбот на Република Македонија. На десната страна, по должината на периметарот, се прикажни натписите: „Република Македонија“ и „100 денари“ на македонски јазик, како и годината на издавање „2015“.

### Опачина
На опачината од парата, во средишниот дел од монетата е претставена слика на Света Наталија од Никомедија, ранохристијанска маченичка, сопруга на маченикот Адријан Никомедијски. На долниот дел е прикажана црквата на светиот маченик Адријан и преподобна Наталија, која се наоѓа на бреговите на реката Кама во Русија. На десната страна е прикажано семејство ежови, симбол на името на Наталија. На левата страна е вметнат црвен кристал „сваровски“, кој го претставува среќниот камен на Наталија (хелиотроп - крвав камен). На десната страна е напишано името „Наталија“ (на македонски и на руски јазик), а на левата страна се прикажни натписите: „Ден на Ангел“ (на македонски) и ознаката „Аg 925“.

## Поврзано
* Света Наталија
* Никомедија

## Наводи

Категорија:Ковани пари за колекционерски цели на НБРМ
Бледи сенки - далечни гласови

**Бледи сенки - далечни гласови** — роман на македонскиот писател Димитрие Дурацовски од 2014 година. 

## Осврт кон делото
Во романот се забележува ненаметливото присуство на разнородни дискурси и теми, симболично важни соништа, префинети разговори за омилените филмови, изводи од личната преписка и обраќање кон реални и измислени личности од македонскиот културен живот, како и сеќавања на младешките години поминати во Скопје и на бурните настани поврзани со политичкото редефинирање на Струга. Според Елизабета Шелева, во книгата авторот го забележува, се соочува, го запаметува и го пренесува најблагородното во човекот - уметноста и убавото, со цел да сведочи за животот како тотален уметнички чин.

## Наводи

Категорија:Дела на Димитрие Дурацовски
Категорија:Македонски романи
Категорија:Изданија на Магор
Категорија:Книги од 2014 година
Категорија:Македонски дела од 2014 година
Категорија:Појавено во 2014 година во Македонија
Југословенството меѓу траумата и идентитетот

**Југословенството меѓу траумата и идентитетот** - книга на хрватскиот философ и социолог Златко Крамариќ.

## Содржина
Во книгата, авторот поаѓа од идејата дека југословенството во голем степен ги има обележано културните идентитети на овие простори. Впуштајќи се во реконтрукцијата на оваа идеја, тој е свесен за проблемите на веродостојноста при нејзиното осмислување. Притоа, тој ги преиспитува влијанијата на дискурзивните конструкции на идејата за југословенството или нејзината другост. Со својот заводлив есеистички стил, Крамариќ предупредува на погубните последици од одложувањето на критичкото промислување на идејата за југословенството.

## Наводи

Категорија:Дела на Златко Крамариќ
Категорија:Изданија на Магор
Категорија:Социологија на културата
Категорија:Филозофски книги
Кирил и Методиј - 1.000 денари (кована пара)

**Кирил и Методиј** — кована пара за колекционерски цели на Народната банка на Република Македонија чија номинална вредност е 1,000 денари.

## Опис
### Лице
На лицето од монетата е претставена слика на манастирот „Свети Наум“ во Охрид и седум светци над него - светите Кирил и Методиј и нивните пет ученици. На долниот дел од монетата има натпис „Република Македонија“ на македонски јазик. На горниот дел, на десната страна, е прикажан Грбот на Република Македонија, а на левата страна е прикажан апоен од „1000 денари“ на македонски јазик. Во средината, во горниот дел е претставена годината на издавање „2014“, а во средниот десен дел од монетата има ознака „Ag925“ и „500 g“.

### Опачина
Главната содржина на опачината е портрет од Свети Кирил и Свети Методиј, а над нив се претставени нивните имиња во сребрен натпис „Св. Методиј“ на левата страна и „Св. Кирил“ на десната страна со кирилско писмо на македонски јазик. Периметарот на опачината е затворен со украсни црти во златна боја.

## Поврзано
* Свети Кирил и Методиј

## Наводи

## Надворешни врски
* Кована пара за колекционерски цели: „КИРИЛ И МЕТОДИЈ“ - 1000 денари — НБРМ

Категорија:Ковани пари за колекционерски цели на НБРМ
Близнаци (појаснување)

Терминот **Близнаци** може да се однесува на:

* Близнаци — хороскопски знак што го носат оние коишто се родени помеѓу 21 мај и 20 јуни. 
* Близнаци - едно од соѕвездијата на зодијакот.
* Близнаци — кована пара за колекционерски цели со номинална вредност од 10 денари.
* Близнаци — кована пара за колекционерски цели со номинална вредност од 100 денари.
Стрелец (кована пара од 2014 година)

**Стрелец** — кована пара за колекционерски цели издадена од страна на Народната банка на Република Македонија во 2014 година.

## Опис
### Лице
На лицето од парата е прикажана украсна композиција како симбол на времето, врз основа на Сонцето, Месечината и ѕвездите коишто го опкружуваат песочниот часовник. Сонцето е насликано со злато на вметнато, сино, тркалезно кобалтно стакленце. Прикажан е грбот на Република Македонија, симболите на осумте планети од Сончевиот Систем, натписите: „Република Македонија“ и „10 денари“ на македонски јазик, како и годината на издавање „2014“ и ознаката „Ag925“.

### Опачина
На опачината од парата е прикажан портрет на млада девојка којашто стрела со лак и стрела и соѕвездие коешто му одговара на хороскопскиот знак Стрелец, насликано на вметнато кобалтно стакленце и опкружено со украс. На долниот дел се прикажани симболот на хороскопскиот знак „Стрелец“ отпечатен на цел и името на хороскопскиот знак на латински јазик. Одредени елементи на релјефот се насликани со злато.

## Поврзано
* Стрелец (хороскопски знак)
* Стрелец (соѕвездие)

## Наводи

Категорија:Ковани пари за колекционерски цели на НБРМ
50 години од Македонската академија на науките и уметностите (кована пара)

**50 години од Македонската академија на науките и уметностите** — кована пара за колекционерски цели на Народната банка на Република Македонија чија номинална вредност е 1.000 денари.

## Опис
### Лице
На лицето, во горниот дел од монетата е претставен Грбот на Република Македонија и натписот „Република Македонија“ на македонски јазик. Во средишниот дел на монетата се претставени натписите: „1967-2017 . 50 години“ и „бројот 50” во чија средина е претставено логото на Македонската академија на науките и уметностите.  Скопје“. Во долниот дел на монетата се претставени натписите: „100 денари“ и годината на издавање „2017“.

### Опачина
На опачината, во средишниот дел на монетата е прикажана слика на зградата на Македонската академија на науките и уметностите, а под неа натписите „1967-2017“ и „Аg925“. Околу монетата, по должината на периметарот е прикажан натписот: „Македонска академија на науките и уметностите Скопје“ на македонски јазик.

## Поврзано
* Македонска академија на науките и уметностите

## Наводи

## Надворешни врски
* Кована пара за колекционерски цели: „50 години од Македонската академија на науките и уметностите“ — НБРМ

Категорија:Ковани пари за колекционерски цели на НБРМ
Димитар (кована пара)

**Димитар** — кована пара за колекционерски цели издадена од страна на Народната банка на Република Македонија во 2015 година.

## Опис
### Лице
На лицето од парата е претставен ангел наведнат над дете во моментот на крштевањето. Претставени се обоени, златни ѕвезди околу ангелот и три свеќи околу детето. Во средишниот дел од лицето на монетата е прикажан Грбот на Република Македонија. На десната страна, по должината на периметарот, се прикажани натписите: „Република Македонија“ и „100 денари“ на македонски јазик, како и годината на издавање „2015“.

### Опачина
На опачината, во средината на кованата пара е прикажан ликот на Димитриј Донски, Кнез на Москва (од 1359 година) и Велики кнез на Владимир (1363-1389). Неговиот прекар Донски (според реката Дон) потекнува од неговата победа против Татарите во Битката кај Куликово (1380), која се водела по течението на реката Дон. Во долниот дел на кованата пара е прикажана црквата Димитриј Донски во Тјумењ, Сибир, Русија. На десната страна е прикажан цветот хризантема - симболот на името Димитар. На левата страна е вметнат кристал „сваровски“, кој наликува на лапис лазули - среќниот камен на Димитар. На позадината ги има натписите: „Димитар“ (на македонски и руски јазик), „Ден на Ангел“ (на македонски јазик) и ознаката „Ag 925“.

## Поврзано
* Димитриј Донски

## Наводи

Категорија:Ковани пари за колекционерски цели на НБРМ
Владимирска (кована пара)

**Владимирска** — кована пара за колекционерски цели издадена од страна на Народната банка на Република Македонија во 2016 година.

## Опис
### Лице
На лиецто од парата, во средишниот дел е претставен приказ од Благовештението, врз основа на фреска од црквата „Св. Ѓорѓи“ којашто се наоѓа во селото Старо Нагоричане (1313-1318). Во горниот дел е прикажано името на издавачот на монетата - Република Македонија (на македонски јазик) и Грбот на Република Македонија. Под грбот е прикажана годината на издавање на монетата – „2016“. Во долниот дел од лицето е прикажана номиналната вредност – „100 денари“ и ознаката „Ag925“, како и масата на монетата – „31,1 г“.

### Опачина
На опачината од парата, во средишниот дел е прикажан портрет на Пресвета Богородица Владимирска, врз основа на делата на Строгановската школа за иконопис (Русија, крај на XVI век). Украсите околу средишната слика, огледалната основа, ѕвездите на облеката и ореолите на Богородица и на детето Исус се позлатени. На долниот дел од монетата е претставен натписот „Владимирска“ на македонски јазик.

## Поврзано
* Богородица Владимирска

## Наводи

Категорија:Ковани пари за колекционерски цели на НБРМ
Свети Никола Чудотворец (кована пара од 2016 година)

**Свети Никола Чудотворец** — кована пара за колекционерски цели издадена од страна на Народната банка на Република Македонија во 2016 година.

## Опис
### Лице
На лицето, во горниот дел од монетата се прикажани Грбот на Република Македонија, натписот „100 денари“ на македонски јазик, како и годината на издавање - „2016“. Во средишниот дел на монетата, од лево е претставена слика на базиликата „Св. Никола“ во Бари, Италија. Долу е прикажан мозаикот од влезот на руската православна црква „Св. Никола“ во Бари. Од десно се статуата на Свети Никола во катедралата „Св. Исак“ во Санкт Петербург, ознаката „Ag925“, како и масата на монетата „31.1 г“. На долниот дел е испишан називот „Република Македонија“ на македонски јазик.

### Опачина
На опачината, во средишниот дел од монетата е претставен гравиран и насликан портрет на Свети Никола Чудотворец врз основа на иконата во црквата „Св. Серафим Саровски“ во Санкт Петербург. Под портретот стои натписот: „Свети Никола Чудотворец“ (на руски јазик).

## Поврзано
* Свети Никола

## Наводи

Категорија:Ковани пари за колекционерски цели на НБРМ
Тркало на среќата (кована пара)

**Тркало на среќата** — кована пара за колекционерски цели на Народната банка на Република Македонија чија номинална вредност е 10 денари.

## Опис
### Лице
На лицето, во средината на монетата е претставен Грбот на Република Македонија. Околу монетата се претставени натписите: „РЕПУБЛИКА МАКЕДОНИЈА“ и „10 ДЕНАРИ“ на македонски јазик. Исто така, претставенa е масата на монетата „11,80g“, годината на издавање „2018“ и ознаката „Ag999,9“.

### Опачина
Опачината на монетата има облик на старо колско тркало. Во средината е претставена копија од опачината на златната римска монета ауреус со божицата Фортуна Августа со натписите: „ФОРТУНА“ и „АВГУСТА“. Околу монетата е претставен натписот: „ТРКАЛО НА СРЕЌАТА“ (на англиски и на руски јазик).

## Поврзано
* Тркало на среќата
* Фортуна

## Наводи

## Надворешни врски
* Кована пара за колекционерски цели: „Тркало на среќата“ — НБРМ

Категорија:Ковани пари за колекционерски цели на НБРМ
Ветроказ со петел (кована пара)

**Ветроказ со петел** — кована пара за колекционерски цели издадена од страна на Народната банка на Република Македонија во 2017 година.

## Опис
### Лице
На лицето, во средината на кованата пара се претставени Грбот на Република Македонија и натписот „2017“. Околу монетата, по должината на периметарот, се прикажани натписите на македонски јазик: „Република Македонија“ и „100 денари“.

### Опачина
На опачината, во средината на кованата пара е претставена слика на петел во боја, во облик на ветроказ, со сонце во заднината. Под петелот е прикажана годината на петелот – „2017“. По должината на периметарот се наоѓа натпис „Среќна Година на петелот“ на англиски јазик.

## Поврзано
* Петел

## Наводи

Категорија:Ковани пари за колекционерски цели на НБРМ
Фузобактерии

**Фузобактериите** **(Fusobacteria)** се облигатни анаеробни Грам-негативни бацили кои не формираат ендоспори. Поради нивната асахаролитична природа, и недостатокот на позитивни резултати во рутинските биохемиски тестови, лабораториската идентификација била тешка. Сепак, со примената на новите молекуларно-биолошки техники во таксономијата откриени се бројни нови видови, и воспоставени се нови методи за идентификација. Фузобактериите се причина за бројни хумани инфекции: ткивна некроза, септикемија, во поново време се обвинуваат и за интраамниотски инфекции, предвремено породување и појава на тропски чири.

Меѓу ново опишаните видови се *[[Fusobacterium ulcerans]]* причинител на тропски чири, и неколку видови од усната празнина. Субспецијацијата на важните видови *[[F. necrophorum]]* и *[[F. nucleatum]]* исто така е можна. Затоа веројатно е дека таксономијата на фузобактериите може да се развива понатаму во иднината.

## Филогенија
Моментално прифатената таксономија е заснована на *Списокот на имиња на прокариотите со евиденција во номенклатурата* (анг. List of Prokaryotic names with Standing in Nomenclature - LPSN) а филогенијата е заснована на 16S рРНК LTP ослободување 123 од Проектот "Животно дрво на сите видови" (анг. The All-Species Living Tree Project).

#### Забелешка 1:
Видовите не се наведени во Проектот "Животно дрво на сите видови" (анг. The All-Species Living Tree Project).

* Leptotrichiaceae
** *Caviibacter abscessus* Eisenberg et al. 2016 
** *Oceanivirga salmonicida* Eisenberg et al. 2016 
** *Streptobacillus felis* Eisenberg et al. 2015
** *Streptobacillus notomytis* Eisenberg et al. 2015
** *Streptobacillus ratti* Eisenberg et al. 2015
** *Sneathia amnionii* ♠  Harwich et al. 2012
* Fusobacteriaceae 
** *Ilyobacter delafieldii* Janssen и Harfoot 1991
** *Ilyobacter psychrophilus* ♠  Qoura & Antranikian 2005
** *Fusobacterium naviforme* (Jungano 1909) Moore & Holdeman 1970
** *Fusobacterium plautii* corrig. Séguin 1928
** *Fusobacterium polysaccharolyticum* van Gylswyk 1981
** *Fusobacterium prausnitzii* (Hauduroy et al. 1937) Moore & Holdeman 1970
** *Fusobacterium sulci* Cato et al. 1985

#### Забелешка 2:
♠ Видот се наоѓа во *Националниот центар за биотехнолошки информации* (анг. National Center for Biotechnology Information - NCBI), но не е наведен во Списокот на имиња на прокариотите со евиденција во номенклатурата (анг. List of Prokaryotic names with Standing in Nomenclature - LPSN).

## Наводи

Категорија:Бактерии
Категорија:Бактериологија
Категорија:Микробиологија
Категорија:Прокариоти
Категорија:Зборови што ги нема во ТРМЈ
Мајка Тереза (кована пара)

**Мајка Тереза** — кована пара за колекционерски цели издадена од страна на Народната банка на Република Македонија во 2016 година.

## Опис
### Лице
На лицето, во средишниот дел на монетата е претставен Грбот на Република Македонија и натписот „2016“. Околу монетата, по должината на периметарот, се прикажани натписите на македонски јазик: „Република Македонија“ и „100 денари“.

### Заднина
На позадината, во средишниот дел на монетата е прикажан портрет на Мајка Тереза. На левата страна, во заднината, се прикажани украси во облик на крстови и срца. Во долниот дел, од левата страна е претставен цвет од повитот „Мајка Тереза“ („Matka Teresa“), одгледуван од страна на г. Стефан Франчак, полски исусовски монах. На десната страна се прикажани датумите „1910 ‒ 1997“ (годините на раѓање и на умирање на Мајка Тереза) и „2016“ (годината на нејзината канонизација). Исто така, прикажано е латинското име „Sancta Teresia de Calcutta“ (Света Тереза од Калкута), како и името на Мајка Тереза на македонски и на албански јазик.

## Поврзано
* Мајка Тереза

## Наводи

Категорија:Ковани пари за колекционерски цели на НБРМ
Света Матрона Московска (кована пара)

**Света Матрона Московска** — кована пара за колекционерски цели издадена од страна на Народната банка на Република Македонија во 2016 година.

## Опис
### Лице
На лицето, во горниот дел од монетата се прикажани Грбот на Република Македонија, натписот „100 денари“ на македонски јазик, како и годината на издавање „2017“, ознаката „Ag 925“ и масата на монетата „31.1 g“. Во средишниот дел од лицето е прикажан дел од Покровскиот манастир во Москва, каде што се наоѓаат моштите на Света Матрона Московска. Во заднината е прикажана контура на Манастирот. На долниот дел е испишан називот „Република Македонија“ на македонски јазик.

### Опачина
На опачината, во средишниот дел од монетата е прикажана слика на Света Матрона Московска, врз основа на делото од Покровскиот манастир во Москва. Околу средишната слика се прикажани златни украси. На долниот дел од монетата е испишано: „света блажена Матрона Московска“ на руски јазик.

## Поврзано
* Света Матрона Московска

## Наводи

Категорија:Ковани пари за колекционерски цели на НБРМ
Црн говор

**Црн говор**  (англиски: *Black Speech*) е измислен јазик создаден од англискиот писател Џ. Р. Р. Толкин. Јазикот е измислен поради стилските и книжевните потреби за неговите три дела од сериојалот „Господарот на прстените“.

Овој е еден од неколкуте јазици кои ги создал во своите дела. Јазикот се „зборува“ во Мордор. Толкин пишува дека јазикот бил создаден од Саурон како еден универзален јазик за сите слуги во Мордор, а со тоа да се заменат оркискиот јазик, Заедничкиот говор и друте јазици на Средната Земја. Според Толкин, јазикот имал две форми, едната е старата чиста форма користена од Саурон, Назгул и Олог-хаи, и „снижената“ форма користена од војниците на Барад-дур.

Јазикот го користел во книгите, но не пишувал поеми на истиот, за разлика од другите негови создадени јазици.

## Натпис на Прстенот
Единствен пример на „чист“ Црн говор е натписот на „Прстенот“:

:транслитерација
:*Ash nazg durbatulûk, ash nazg gimbatul,*
:*ash nazg thrakatulûk agh burzum-ishi krimpatul.*

:македонски
:*Еден Прстен да владее со ним, еден Прстен да ги најде,*
:*Еден прстен да ги донесе сите ним и во темнината да ги врзе.*

Следниве зборови се извадени од натписот и образложени од самиот Толкин.

## Други примери
Неколку зборови на Црниот говор се познати, опишани од Толкин во *Додатокот Ф* на книгата „Враќањето на кралот“. Овие се: *Lugbúrz*  ("„темна Кула“ (Барад-дур), *snaga* („роб“) и  *ghâsh* („оган“). Името „Назгул“ (Nazgûl) е комбинација од зборовите *nazg* што значи „прстен“ и *gûl* што значи „дух“ или „привидение“.

## Поврзано
*Измислен јазик
*Џ. Р. Р. Толкин
*Саурон

## Наводи


## Надворешни врски
*Оркиски и Црн говор 
*Црн говор , анализа на Грег Данел
* Целосната поема или натпис на Прстенот, аудио запис.

Категорија:Јазици на Арда
Категорија:Измислени јазици
Триптих (збирка на ковани пари)

мини|десно|280п|Триптихот од кованите пари на НБРМ
**Триптих** — збирка на ковани пари за колекционерски цели издадена од страна на Народната банка на Република Македонија во 2017 година. Збирката ја сочинуваат три ковани пари, и тоа: Исус Христос, Богородица и Свети Никола Чудотворец.

## Составни монети

## Поврзано
* Список на ковани пари за колекционерски цели на НБРМ

## Наводи

## Надворешни врски
* Комплет ковани пари за колекционерски цели: „ТРИПТИХ“ — НБРМ

Категорија:Ковани пари за колекционерски цели на НБРМ
Исус Христос (кована пара)

**Исус Христос** — кована пара за колекционерски цели издадена од страна на Народната банка на Република Македонија во 2017 година како дел од збирката „Триптих“.

## Опис
### Лице
На лицето, во средишниот дел од монетата е прикажан Грбот на Република Македонија и натписите: „10 денари“ и „Република Македонија“ (на македонски јазик), како и годината на издавање „2017 година“. Околу грбот е прикажан украс по должината на периметарот.

### Опачина
На опачината, во средишниот дел од монетата е прикажан портретот на Исус Христос. Средишната слика е претставена врз основа со украс. Над портретот е прикажано името на Исус Христос како што традиционално се користи во иконописот.

## Поврзано
* Исус Христос

## Наводи

Категорија:Ковани пари за колекционерски цели на НБРМ
Година на кучето - безбедна година на кучето (кована пара)

**Година на кучето - безбедна година на кучето** — кована пара за колекционерски цели издадена од страна на Народната банка на Република Македонија во 2018 година.

## Опис
### Лице
На лицето, во средината на монетата се претставени Грбот на Република Македонија и годината на издавањето на монетата - „2018“. Околу монетата (по должината на периметарот) се прикажани натписи на македонски јазик: „Република Македонија“ и „100 денари“.

### Опачина
На опачината, во средината на монетата е претставена слика на куче во боја претставено како заштитник на домот - куче кое прегрнува куќа. Над куќата е прикажано небо со ѕвезди, Сонцето и Месечината. Во горниот дел од реверсот на монетата (по должината на периметарот), се наоѓа натписот „БЕЗБЕДНА ГОДИНА НА КУЧЕТО“ на англиски јазик.

## Поврзано
* Куче

## Наводи

Категорија:Ковани пари за колекционерски цели на НБРМ
Вера, Надеж, Љубов и мајка им Софија (кована пара)

**Вера, Надеж, Љубов и мајка им Софија** — кована пара за колекционерски цели издадена од страна на Народната банка на Република Македонија во 2017 година.

## Опис
### Лице
На лицето, во средишниот дел на монетата се прикажани слики на Света Вера (со крст), Света Надеж (со сидро) и Света Љубов (со деца) во златна боја. Под трите светици е прикажана слика на црквата „Св. Трофим“ (Есшо, Алзас, Франција), каде што се чуваат моштите на Света Софија. Во горниот дел од монетата е прикажан Грбот на Република Македонија и натписите „100 денари“ и „2017“. Во долниот дел од монетата е прикажан натписот „Република Македонија“ (на македонски јазик), како и ознаката („Аg 925“) и масата на монетата („31.1g“).

### Опачина
На опачината на монетата е претставена дигитално-печатена слика на трите светици - Света Вера, Света Надеж и Света Љубов, претставени како млади девојки. Зад трите светици е прикажана слика од нивната мајка Света Софија (прикажана во релјеф). Имињата на сите светици се исковани на руски јазик, а по должината на работ на монетата е претставен украс.

## Поврзано
* Света Софија

## Наводи

Категорија:Ковани пари за колекционерски цели на НБРМ
Јарец (кована пара од 2018 година)

**Јарец** — кована пара за колекционерски цели издадена од страна на Народната банка на Република Македонија во 2018 година.

## Опис
### Лице
На лицето, во средишниот дел на монетата се прикажани четири атласа кои го држат небото и круг со симболите на сите хороскопски знаци. На вметнато кобалтно стакленце е претставена слика на северното небо со ѕвездата Северница во средината, опкружена со соѕвездието Јарец. Во долниот дел е претставен цртеж на Сончевиот Систем. Во позадината е прикажан дел од картата на небото. Во долниот дел од лицето на парата е прикажан Грбот на Република Македонија и годината на издавање на монетата - „2018“. Исто така, прикажани се и натписите на македонски јазик: „Република Македонија“ и „100 денари“.

### Опачина
На опачината, во горниот дел од монетата е претставена слика на ѕвездениот атлас *Firmamentum Sobiescianum*, создаден од Јоханес Хевелиј на крајот на 17 век, со слика на соѕвездието Јарец на вметнато кобалтно стакленце и симболот на хороскопскиот знак Јарец во горниот дел од монетата. Во долниот дел е претставена слика на козорог (наречен и дивокоза) на позадина на цртеж на кој е претставен Сончевиот Систем. На левата страна е прикажано латинското име на хороскопскиот знак - CAPRICORNUS, а на десната страна ознаката „Ag925“.

## Поврзано
* Јарец (соѕвездие)
* Јарец (хороскопски знак)

## Наводи

Категорија:Ковани пари за колекционерски цели на НБРМ
Брегалничка мисија

**Брегалничката мисија** е мисионерско-просветителска мисија на Кирил и Методиј меѓу македонските Словени кои живееле по сливот на реката Брегалница. Таа мислија според некои истражувачи, ѝ претходела на Моравската мисија. За просветителската дејснот на Кирил и Методиј меѓу Јужните Словени наоѓаме податоци во Краткото житие на Кирил (Успение Кирилово), Пролошките житија на Кирил и Методиј, Солунската легенда, Второто словенско житие на Наум Охридски, староруското книжевно дело „Повест временних лет“, Моравската легенда, Чешката легенда, Дукљанскиот летопис, двете грчки житија на Климент Охридски и др. Не постојат, меѓутоа, никакви податоци за евентуалната мисија на Кирил и Методиј меѓу македонските Словени во двата најзначајни извори за животот и делото на солунските браќа - нивните пространи житија. Еден дел од истражувачите на Кирилометодиевото дело ја прифаќаат историската достоверност на Брегалничката мисија (Ј. Добровски, А.Х. Востоков, П.Ј. Шафарик, Е. Георгиев, Б. Панов и др.), додека други ја ставаат под сомнение тезата за евентуалната мисија на словенските просветители меѓу брегалничките Словени (А. Воронов, Е.Голубински, В. Јагиќ и др)

## Наводи

Категорија:Мисии на Кирил и Методиј
Категорија:Византија
Tenericutes

**Tenericutes** (од лат. *tener cutis*: мека кожа) е колено на бактерии кое ја содржи класата Mollicutes. Постоењето на посебно бактериско колено со овој назив беше потврдено во 1984 година. Значајни родови кои припаѓаат на ова колено се *[[Микоплазми|Mycoplasma]]*, *[[Spiroplasma]]*, *[[Ureaplasma]]* и *[[Phytoplasma]]*. Некои видови се дел од нормалниот, здрав плацентален микробиом.

## Наводи

Категорија:Бактерии
Категорија:Бактериологија
Категорија:Микробиологија
Категорија:Прокариоти
Фудбалска репрезентација на Грција

**Фудбалска репрезентација на Грција** е национална фудбалска екипа што ја претставува Грција, кој е под водство на Фудбалска федерација на Грција (Ελληνική Ποδοσφαιρική Ομοσπονδία).

## Наводи

## Надворешни врски

* Фудбалска федерација на Грција — официјално мрежно место 
* Натпревари на Фудбалската репрезентација на Грција 
* Грција на мрежно местоу FIFA.com  
* Грција на мрежното место UEFA.com

Категорија:Фудбалот во Грција
Грција
Клаудио Каниџа

**Claudio Паул Каниџа** (; ; роден на 9 јануари 1967 година) — пензиониран аргентински фудбалер кој играл на позицијата напаѓач или крило. Каниџа има одиграно 50 натпревари за репрезентацијата на Аргентина. Тој бил дел од три Светски Првенства, и бил член на двата сопернички клубови Ривер Плата и Бока Јуниорс. Брз и физички силен напаѓач, со добра техника,  Каниџа бил познат по неговата брзина како играч и се натпреварувал во атлетика пред неговата фудбалска кариера, - земајќи учество на спортски турнири на регионално ниво, трчање на 100 метри.Во прилог на неговата способност да постигнува голови постојано, тој исто така бил подеднакво способен за играње надвор од напаѓачката линија, при што создавал можности за другите соиграчи, и често бил распореден како плејмејкер или креативен напаѓач.

## Наводи

Категорија:Живи луѓе
Категорија:Родени во 1967 година
Категорија:Аргентински фудбалери
Категорија:Фудбалери на ФК Ривер Плејт
Категорија:Фудбалери на ФК Верона
Категорија:Фудбалери на ФК Аталанта
Категорија:Фудбалери на ФК Рома
Категорија:Фудбалери на ФК Бенфика
Категорија:Фудбалери на ФК Бока Хуниорс
Категорија:Фудбалери на ФК Ренџерс
Категорија:Фудбалери во Серија А
Категорија:Фудбалери на Светско првенство 1994
Категорија:Фудбалери на Светско првенство 2002
Михаило Ристиќ

мини|250п|Извештај на Михаило Ристиќ, конзул во Битола за развојот на Илинденското востание, 29 јули 1903 г.
мини|250п|Извештај на Михаило Ристиќ, конзул во Битола за состојбата на србството во Прилеп, 5 ноември 1899 г.
**Михаило Ристиќ** (5 септември 1864 — 15 август 1925) бил српски дипломат, конзул и дипломаски претставник. Главната активност на Ристиќ како конзул и дипломат била да помага на српскиот народ и црквата во Македонија и во Стара Србија, како и нивна заштита од бугарската и грчката пропаганда и оружани акции.

## Животопис
Михаило Ристиќ бил син на Гаврил Ристиќ, белградски трговец, и Катарине Ќиприќ од семејство на белградски трговци. Основно училиште, гимназија и правен факултет завршил во Белград. Дипломирал во 1886 година, а потоа една година учел во Париз, во „Слободната школа на политички науки“.

Се оженил во 1895 година со Правда, ќерката на Владимир Јовановиќ, државен советник, министер и сенатор, и сестра на политичарот Слободан Јовановиќ. Михаило и Правда имале еден син Андрија Ристиќ, кој бил правник.

Кариерата ја започнал во Министерството за надворешни работи на Србија, во 1884 година, каде работел во отсекот - пропаганда.  Како секретар на тоа министерство, во 1892 година го пропатувал Косово. Изјавил дека состојбата на Косово е толку лоша, што за десет години таму нема да има Срби. Во 1893 година, станал секретар на српското дипломатско претставништво во Цариград, а во 1896 година, бил секретар во Министерството за надворешни работи во Белград. Конзул во српскиот конзулат во Скопје станал во 1896 година, а во 1898 бил поставен за секретар на дипломатското претставништво во Виена. Од 1899 до 1903 година бил српски конзул во Битола, а од 1904 до 1906 година, повторно бил конзул во Скопје.
Како конзул во Македонија, Ристиќ помагал да се спроведе српската четничка акција, а во 1904 година, го координирал преминот на четата на Јован Бабунски преку границата и преку Вардар.
Во Букурешт бил на служба од 1906 година, а дипломатски пратеник во Рим бил од 1907 година. Во текот на 1920 година, бил делегат на кралството СХС во Дунавската комисија. Се пензионирал во 1924.

Во 1913 година, заедно со Никола Пашиќ го потпишал Букурешкиот договор.

Под псевдонимот П. Балкански ги напишал трудовите: „Низ гробишта, патопис по Стара Србија“ (1894) и „Српскиот народ во скопската епархија, расправа за црковно-школските прилики“ (1899).

## Наводи

Категорија:Српски дипломати
Категорија:Луѓе од Белград
Категорија:Родени во 1864 година